Oficiālais Vēstnesis L 156 , 25/06/2003 Lpp. 0001 - 0002



Padomes Regula (EK) Nr. 1078/2003 (2003. gada 16. jūnijs), ar kuru groza Regulu (EK) Nr. 2505/96, ar ko dažiem lauksaimniecības un rūpniecības produktiem atver autonomās Kopienas tarifa kvotas un nosaka to pārvaldību EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 26. pantu, ņemot vērā Komisijas priekšlikumu [1], tā kā: (1) Atbilstīgi Padomes 1996. gada 20. decembra Regulai (EK) Nr. 2505/96, ar ko dažiem lauksaimniecības un rūpniecības produktiem atver autonomās Kopienas tarifa kvotas un nosaka to pārvaldību [2], tika atvērtas Kopienas tarifu kvotas dažiem lauksaimniecības un rūpniecības produktiem. Kopienas pieprasījums pēc šiem produktiem ir jāapmierina saskaņā ar vislabvēlīgākajiem nosacījumiem. Tādēļ ir jāatver Kopienas tarifu kvotas attiecīgiem apjomiem saskaņā ar samazinātām vai nulles nodokļa likmēm, kā arī jāpalielina, jāpaplašina vai jāizbeidz dažas esošās tarifu kvotas, vienlaikus izvairoties no traucējumiem šo produktu tirgū. (2) Tādēļ attiecīgi jāgroza Regula (EK) Nr. 2505/96. (3) Ņemot vērā šīs regulas ekonomisko nozīmīgumu, jāizmanto steidzamības princips, kas paredzēts Līgumam par Eiropas Savienību un Eiropas Kopienu dibināšanas līgumiem pievienotā Protokola par valstu parlamentu lomu Eiropas Savienībā I punkta 3. apakšpunktā, IR PIEŅĒMUSI ŠO REGULU. 1. pants Šīs regulas pielikumā paredzētās tarifu kvotas pievieno Regulas (EK) Nr. 2505/96 I pielikumam no 2003. gada 1. jūlija. 2. pants Regulas (EK) Nr. 2505/96 I pielikumu attiecībā uz kvotas periodu no 2003. gada 1. janvāra līdz 30. jūnijam groza šādi: - tarifu kvotas 09.2902 kvotas apjomu nosaka 20000 vienību apmērā, - tarifu kvotas 09.2935 kvotas apjomu nosaka 120000 tonnu apmērā. 3. pants Regulas (EK) Nr. 2505/96 I pielikumu attiecībā uz kvotas periodu no 2003. gada 1. janvāra līdz 31. decembrim groza šādi: - tarifu kvotas 09.2904 kvotas apjomu nosaka 8500 vienību apmērā, - tarifu kvotas 09.2985 kvotas apjomu nosaka 400000 vienību apmērā. 4. pants Kvotas periodu tarifu kvotai 09.2867, kas ir norādīts Regulas (EK) Nr. 2505/96 I pielikumā, pagarina līdz 2003. gada 31. decembrim. 5. pants Kvotas periodu tarifu kvotai 09.2991, kas ir norādīts Regulas (EK) Nr. 2505/96 I pielikumā, izbeidz līdz 2003. gada 30. jūnijam. 6. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 2003. gada 16. jūnijā Padomes vārdā — prezidents G. Papandreou [1] Priekšlikums iesniegts 2003. gada 12. maijā (vēl nav publicēts Oficiālajā Vēstnesī). [2] OV L 345, 31.12.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 608/2003 (OV L 86, 3.4.2003., 20. lpp.). -------------------------------------------------- PIELIKUMS Kārtas numurs | KN kods | TARIC kods | Apraksts | Kvotas lielums | Kvotas nodokļa likme (%) | Kvotas periods | 09.2612 | ex29215990 | 30 | 3,3'-dihlorbenzidīna dihidrohlorīds | 150 tonnas | 3,5 | 1.7. - 31.12.2003. | 09.2613 | ex29329970 | 40 | l, 3:2, 4-to-O-(3,4-dimetilbenzilidēna)-D-glicīts | 125 tonnas | 3,3 | 1.7. - 31.12.2003. | 09.2614 | ex70112000 | 85 | Sejas aizsegs no stikla, kura garākā diagonāle ir 91,8 (± 0, 2) cm no galējās ārmalas līdz galējai ārmalai un ar gaismas caurlaidību 78 (± 3) %, standarta stikla biezums 11,43 mm | 100000 vienību | 0 | 1.7. - 31.12.2003. | 09.2615 | ex29349990 | 70 | Ribonukleīnskābe | 55 tonnas | 0 | 1.7.- 31.12.2003. | 09.2916 | ex39100000 | 30 | Polidimetilsiloksāns ar polimerizācijas pakāpi 2800 monomēru vienības (± 100) | 650 tonnas | 0 | 1.7. - 31.12.2003. | 09.2902 | ex85401115 | 91 | Plakana ekrāna krāsainā katodstaru lampa ar ekrāna platuma/augstuma attiecību 4/3, ar ekrāna diagonāli 59 cm vai vairāk, bet kas nepārsniedz 61 cm, un ar izliekuma rādiusu 50 m vai vairāk | 13000 vienību | 7 | 1.7. - 31.12.2003. | 09.2976 | ex84079010 | 10 | Četrtaktu benzīna dzinēji ar cilindra tilpumu līdz 250 cm3 ieskaitot, apakšpozīcijā 843311 iekļauto zāliena pļaujamo mašīnu ražošanai | 650000 vienību | 0 | 1.7.2003. - 30.6.2004. | --------------------------------------------------